**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

1. 2016 թվա­կանի հոկ­­տեմբերի 4-ի Հայաստանի Հանրապետության հար­կա­­յին օրենս­­գրքի (այսուհետ՝ Օրենսգիրք) 8-րդ հոդվածի 3-րդ մասի 1-ին կետից հանել և նոտարները բառերը, իսկ նույն հոդվածի 4-րդ մասում, 19-րդ հոդվածի 5-րդ մասում և 254-րդ հոդվածի 3-րդ մասի 6-րդ կետում կազմակերպու­թյուն­ների, անհատ ձեռնարկատերերի և նոտարների բառերը փոխարինել կազմակերպությունների և անհատ ձեռնարկատերերի բառերով:
2. Օրենսգրքի 59-րդ հոդվածի 5-րդ մասում և 254-րդ հոդվածի 1-ին մասում, 3-րդ մասի 5-րդ, 6-րդ, 7-րդ կետերում և 4-րդ մասում կազմակերպությունները, անհատ ձեռ­նար­կա­տե­րերը և նոտարները բառերը փոխարինել կազմակերպությունները և անհատ ձեռնար­կա­տե­րերը բառերով:
3. Օրենսգրքի 73-րդ հոդվածի 11-րդ մասի երկրորդ նախադասությունից հանել «կամ նոտարի պաշտոնից ազատվելու» և «կամ նոտարը» բառերը:
4. Օրենսգրքի 125-րդ հոդվածի 3-րդ մասի առաջին պարբերությունից հանել և նոտարները, ինչպես նաև կամ նոտարը բառերը:
5. Օրենսգրքի 136-րդ հոդվածի 4-րդ մասից հանել և նոտարները բառերը:
6. Օրենսգրքի 253-րդ հոդվածի 3-րդ մասից հանել և նոտարների բառերը:
7. Օրենսգրքի 254-րդ հոդվածի՝
8. 1-ին մասի՝

ա. 2-րդ կետից հանել «կամ որպես նոտար նշանակված» և «կամ որպես նոտար նշանակման» բառերը,

բ. 5-րդ կետից հանել կամ նոտարը բառերը,

գ. 6-րդ կետից հանել «կամ պաշտոնից ազատված նոտարը» և «կամ կրկին որպես նոտար նշանակվելու» բառերը,

դ. 7-րդ կետից հանել «կամ պաշտոնից ազատված նոտարը», «կամ կրկին որպես նոտար նշանակվելու» և «կամ երբ նոտարը տվյալ հարկային տարվա ընթացքում` մինչև պաշտոնից ազատվելը,» բառերը,

1. 2-րդ մասի առաջին պարբերությունում կազմակերպությունը, անհատ ձեռնարկատերը և նոտարը բառերը փոխարինել կազմակերպությունը և անհատ ձեռնարկատերը բառերով,
2. 3-րդ մասի՝

ա. 3-րդ կետը շարադրել հետևյալ խմբագրությամբ.

«3) բանկերը, վարկային կազմակերպությունները, ապահովագրական ընկերու­թյուն­ները, ներ­դրումային ընկերությունները, ապահովագրական գործակալները, ապահովագրական բրո­­քեր­ները, արժեթղթերի շուկայի մասնագիտացված մասնակիցները, գրա­վատները, արտար­ժույթի առք ու վաճառքի գործունեություն իրականացնողները, ներդրու­մա­յին ֆոնդերը, ֆոն­­դերի կառա­­վարիչները, վճարահաշվարկային կազմակերպությունները, խաղա­տների, շահու­մով խաղերի (այդ թվում՝ ինտերնետ շահումով խաղերի), վիճակախաղերի, տոտալիզատորի և ինտեր­նետ տոտա­լի­զա­տորի կազմա­կերպ­ման գոր­ծու­նեու­­թյուն իրականացնողները, նոտար­ները, աուդիտորական կազ­­­մակերպությունները, փաստաբանական ծառայություն մատու­ցող­ները.»,

բ. 6-րդ կետում կազմակերպությունների, անհատ ձեռնարկատերերի և նոտար­ների բառերը փոխարինել կազմակերպությունների և անհատ ձեռնարկատերերի բառե­րով:

1. Օրենսգրքի 255-րդ հոդվածի՝
2. 1-ին մասի 5-րդ կետից հանել «կամ որպես նոտար նշանակվել է» բառերը և «անհատ ձեռնարկատերերը և նոտար­ները» բառերը փոխարինել «և անհատ ձեռնարկատերերը» բառերով,
3. 2-րդ մասում առևտրային կազմակերպությունը, անհատ ձեռնարկատերը կամ նոտարը բառերը փոխարինել առևտրային կազմակերպությունը կամ անհատ ձեռնարկատերը բառե­րով:
4. Օրենսգրքի 258-րդ հոդվածի 1-ին մասի աղյուսակի 6-րդ և 7-րդ տողերը ուժը կորցրած ճանաչել:
5. Օրենսգրքի 258-րդ հոդվածը շարադրել հետևյալ խմբագրությամբ.

**Հոդված 258. Շրջանառության հարկի դրույքաչափերը**

1. Շրջանառության հարկով հարկման օբյեկտ համարվող գործարքների հարկման բազայի նկատմամբ շրջանառության հարկը հաշվարկվում է հետևյալ դրույքաչափերով` հաշվի առնելով սույն հոդվածի 2-8-րդ մասերով սահմանված դրույթները.

|  |  |  |
| --- | --- | --- |
|  | Եկամտի տեսակը | Դրույքաչափը (տոկոս) |
|  | Առևտրական (առք ու վաճառքի) գործունեությունից ստացվող եկամուտներ, բացառությամբ Կառավարության սահմանած ցանկում ներառված երկրորդային հումքի առևտրական (առք ու վաճառքի) գործունեությունից, անշարժ գույքի օտարումից ստացվող եկամուտների | 10 |
|  | Կառավարության սահմանած ցանկում ներառված երկրորդային հումքի առևտրական (առք ու վաճառքի) գործունեությունից ստացվող եկամուտներ | 5 |
|  | Խմբագրությունների կողմից թերթերի օտարումից եկամուտներ | 1.5 |
|  | Արտադրական գործունեությունից ստացվող եկամուտներ | 7 |
|  | Վարձակալական վճար, տոկոս, ռոյալթի | 10 |
|  | Նոտարական գործունեությունից ստացվող եկամուտներ | 10 |
|  | Վիճակախաղերի կազմակերպման գործունեությունից ստացվող եկամուտներ | 25 |
|  | Հանրային սննդի ոլորտում իրականացվող գործունեությունից ստացվող եկամուտներ | 12 |
|  | Հանրային սննդի ոլորտում գործունեություն իրականացնելու համար շրջանառության հարկ վճարող համարվելու վերաբերյալ հարկային մարմնի հաստատած ձևով հայտարարություն ներկայացրած շրջանառության հարկ վճարողների կողմից Հայաստանի Հանրապետությունում կիրառվող՝ տնտեսական գործունեության դասակարգչի «Հանրային սննդի կազմակերպում» հատվածում չներառվող՝ այլ ակտիվների օտարումից, ինչպես նաև այլ գործունեությունից ստացվող եկամուտներ | 20 |
|  | Ակտիվների օտարումից ստացվող եկամուտներ | 10 |
|  | Այլ գործունեությունից ստացվող եկամուտներ | 10 |

1. Հաշվետու ժամանակաշրջանի համար առևտրական (առք ու վաճառքի) գոր­ծունեու­թյու­նից ձևավորվող հարկման բազայի մասով (բացառությամբ Կառավարության սահմանած ցան­կում ներառված երկրորդային հումքի առևտրական (առք ու վաճառքի) գործունեությունից ձևա­վոր­­վող հարկման բազայի) սույն հոդվածի 1-ին մասով սահմանված դրույքաչափով հաշվարկված շրջա­­նառության հարկի գումարը նվազեցվում է սույն հոդվածի 6-րդ մասով սահմանված ծախ­սերի 9.5 տոկոսը կազմող գումարի չափով: Եթե սույն մասով սահմանված նվազեցումներից հետո շրջա­նառության հարկի գումարը կազմում է առևտ­րա­­կան (առք ու վաճառքի) գոր­ծու­նեու­թյո­ւ­նից ձևա­վորվող հարկման բազայի 1 տոկոսից պակաս գումար, ապա ծախ­սերի գծով նվա­զե­ցումը կատարվում է այն չափով, որ շրջանառության հարկի գումարը կազմի առևտրական (առք ու վաճառքի) գործու­նեու­թյու­նից ձևավորվող հարկման բազայի 1 տոկոսը:
2. Հաշվետու ժամանակաշրջանի համար արտադրական գոր­ծու­նեու­­թյու­նից ձևավորվող հարկման բազայի մասով սույն հոդ­վածի 1-ին մասով սահմանված դրույ­քա­չափով հաշվարկված շրջանառության հարկի գումարը նվազեցվում է սույն հոդվածի 6-րդ մասով սահմանված ծախսերի հան­րա­գու­մարի 5 տոկոսը կազմող գումարի չափով: Եթե սույն մասով սահմանված նվազեցումներից հետո շրջա­նառության հարկի գումարը կազմում է արտադրական գոր­ծու­նեու­թյունից ձևավորվող հարկման բազայի 3 տոկո­սից պակաս գումար, ապա ծախսերի գծով նվա­զեցումը կատարվում է այն չափով, որ շրջա­նա­ռու­թյան հարկի գումարը կազմի արտադրական գործունեությունից ձևա­վորվող հարկման բազայի 3 տոկոսը:
3. Հաշվետու ժամանակաշրջանի համար հանրային սննդի ոլորտում իրականացվող գոր­ծու­նեությունից ձևավորվող հարկման բազայի մասով սույն հոդվածի 1-ին մասով սահմանված դրույ­քաչափով հաշվարկված շրջանառության հարկի գումարը նվազեցվում է սույն հոդվածի 6-րդ մասով սահմանված ծախսերի հան­րա­գումարի 9 տոկոսը կազմող գումարի չափով: Եթե սույն մասով սահ­մանված նվա­զեցում­նե­րից հետո շրջանառության հարկի գումարը կազմում է հանրային սննդի ոլորտում իրա­կա­նաց­վող գործունեությունից ձևա­վոր­վող հարկման բազայի 3.5 տոկոսից պակաս գումար, ապա ծախ­սերի գծով նվազեցումը կատար­վում է այն չափով, որ շրջա­նա­ռու­­թյան հարկի գումարը կազմի հանրային սննդի ոլորտում իրականացվող գոր­ծունեու­թյու­նից ձևա­վոր­վող հարկման բազայի 3.5 տոկոսը:­­
4. Հաշվետու ժամանակաշրջանի համար սույն հոդվածի 1-ին մասի աղյուսակի 11-րդ տողով սահմանված՝ այլ գոր­ծու­նեու­թյու­նից ձևավորվող հարկ­ման բազայի մասով սույն հոդվածի 1-ին մասով սահմանված դրույքաչափով հաշվարկված շրջա­­­­­նառության հարկի գումարը նվազեցվում է սույն հոդվածի 6-րդ մասով սահմանված ծախ­սերի հանրագումարի 6 տոկոսը կազմող գումարի չափով: Եթե սույն մասով սահմանված նվա­զեցումներից հետո շրջանառության հարկի գումարը կազմում է սույն հոդվածի 1-ին մասի աղյուսակի 11-րդ տողով սահմանված՝ այլ գոր­ծու­նեու­թյու­նից ձևավորվող հարկման բազայի 4.5 տոկոսից պակաս գումար, ապա ծախսերի գծով նվա­զե­ցումը կատարվում է այն չափով, որ շրջա­նա­ռու­թյան հարկի գումարը կազմի այլ գոր­ծու­նեությունից ձևավորվող հարկման բազայի 4.5 տոկոսը:
5. Սույն հոդվածի 2-5-րդ մասերի կիրառության իմաստով՝
6. շրջա­նառության հարկի գումա­րից նվազեցվող ծախսեր են համարվում տվյալ հաշվետու ժամանակաշրջանում Օրենսգրքի 55-րդ հոդ­վածի 2-րդ մասի 1-5-րդ կետերով, ինչպես նաև նույն հոդվածի 12-13-րդ մասերով սահ­ման­­ված փաս­տա­թղթե­րով հիմնավորված ծախսերը: Սույն հոդվածի 2-5-րդ մասերի կիրառության իմաստով՝ ծախ­սերի մեջ ներառվում են նաև ձեռք բերված ապրանքների համար վճարվող ԱԱՀ-ի, ակցիզային հարկի և (կամ) բնա­պահ­պա­նա­կան հարկի գումարները, իսկ Հայաստանի Հանրապետություն ներ­մուծված ապրանքների մասով ներմուծման մաքսային հայտարարագրերում արտացոլված՝ հաշ­վարկ­ված մաքսատուրքի, ԱԱՀ-ի, ակցիզային հարկի և (կամ) բնա­պահ­պա­նական հարկի կամ ներ­մուծման հարկային հայ­տա­րա­րագրերում արտացոլված` հաշ­վարկ­ված ԱԱՀ-ի, ակցիզային հարկի և (կամ) բնա­պահ­պա­նա­կան հարկի գումար­ները,
7. շրջա­նառության հարկի գումա­րից նվազեցվող ծախսեր չեն համարվում հիմնական միջոց­­­ներ ձեռք բերելու կամ կառուցելու ծախ­սերը, հիմ­նա­կան միջոցների վրա կատարվող կապի­­­տալ և ընթացիկ ծախսերը, հիմնական միջոց­ների և ոչ նյու­թական ակտիվների ամոր­տի­զա­ցիոն մասհանումները, ինչպես նաև խոհա­րա­րական արտա­դրանք չհանդիսացող այլ ակտիվ­ների օտարման դեպքում՝ դրանք ձեռք բերելու ծախ­սերը:
8. Սույն հոդվածի 2-5-րդ մասերին համապատասխան` շրջա­նա­ռու­թյան հարկի գումարից ծախսերի գծով չնվազեցված մասը (այդ թվում` հաշվետու ժամանակաշրջանի համար առևտրա­կան (առք ու վաճառքի), արտադրական, հանրային սննդի ոլորտում իրականացվող և սույն հոդվածի 1-ին մասի աղյուսակի 11-րդ տողով սահմանված՝ այլ գործունեու­թյու­նից ձևավորվող հարկման բազաների բացա­կայու­թյան դեպքում)` սույն հոդ­վածի 2-5-րդ մասերի պահանջների պահ­պան­­մամբ, նվազեցվում է հետագա հաշվետու ժամա­­նակաշրջանների համար՝ համա­պա­տաս­խանաբար առևտրական (առք ու վաճառքի), արտադ­րական, հանրային սննդի ոլորտում իրա­կանացվող և սույն հոդվածի 1-ին մասի աղյուսակի 11-րդ տողով սահ­ման­ված՝ այլ գոր­ծու­նեու­թյունից ձևա­վորվող հարկ­ման բազաների նկատմամբ հաշվարկվող շրջա­­նառության հարկի գումարից:
9. Հանրային սննդի ոլորտում գործունեություն իրականացնելու համար շրջանառության հարկ վճարող համարվելու վերաբերյալ հարկային մարմնի հաստատած ձևով հայտարարություն ներ­կայացրած շրջանառության հարկ վճարողները շրջանառության հարկը հաշվարկում են միայն սույն հոդվածի 1-ին մասի աղյուսակի 8-րդ և 9-րդ տողերով սահմանված համա­պա­տաս­խան դրույքա­չա­փերով::
10. Օրենսգրքի 260-րդ հոդված շարադրել հետևյալ խմբագրությամբ.

**«Հոդված 260. Պետական բյուջե վճարման ենթակա շրջանառության հարկի գումարի հաշվարկման կարգը**

1. Շրջանառության հարկ վճարողները հաշվետու ժամանակաշրջանի գործունեության (բացա­­ռությամբ առևտրական (առք ու վաճառքի), արտադրական, հանրային սննդի ոլորտում իրա­­­կանացվող գործունեության և Օրենսգրքի 258-րդ հոդվածի 1-ին մասի աղյուսակի 11-րդ տողով սահմանված՝ այլ գործունեության) արդյունքներով պետական բյուջե են վճարում այդ ժամանակաշրջանում ձևա­վոր­­վող հարկման բազայի նկատմամբ Օրենսգրքի 258-րդ հոդվածի 1-ին մասով սահմանված համա­պատասխան դրույքաչափերի կիրառությամբ հաշվարկված շրջա­նա­ռության հարկի գումարը:

2. Շրջանառության հարկ վճարողները հաշվետու ժամանակաշրջանի՝ առևտրական (առք ու վաճառքի) գործունեության (բացառությամբ Հայաստանի Հանրապետության կառավարության սահմանած ցանկում ներառված երկրորդային հումքի առևտրական (առք ու վաճառքի գոր­ծու­նեու­թյան), արտադրական գործունեության, հանրային սննդի ոլորտում իրականացվող գործու­նեու­թյան և Օրենսգրքի 258-րդ հոդվածի 1-ին մասի աղյուսակի 11-րդ տողով սահմանված՝ այլ գործունեության արդյունքներով պետական բյուջե են վճարում այդ ժամանակաշրջանում ձևա­վոր­վող հարկման բազայի նկատմամբ Օրենսգրքի 258-րդ հոդ­վածի 1-ին մասով սահմանված՝ համապատասխան դրույքաչափի կիրառությամբ հաշվարկ­ված շրջա­նառության հարկի գումարի և Օրենսգրքի 258-րդ հոդվածի՝ համապատասխանաբար 2-րդ, 3-րդ, 4-րդ, 5-րդ և 7-րդ մասերով սահմանված կարգով հաշվարկված՝ շրջանառության հարկի գումա­րից նվազեցվող գումարի տարբերությունը:

3. Առևտրական (առք ու վաճառքի) գործունեության, արտադրական գործունեության, հան­րա­յին սննդի ոլորտում իրականացվող գործունեության և Օրենսգրքի 258-րդ հոդվածի 1-ին մասի աղյուսակի 11-րդ տողով սահմանված՝ այլ տեսակի գործունեու­թյան մասով շրջանառության հարկի հաշ­վարկ­­ման նպատակով իրականացվում է ծախսերի առանձնացված հաշվառում:»:

1. Օրենսգրքի 264-րդ հոդվածի 4-րդ մասը շարադրել հետևյալ խմբագրությամբ.

4. Շրջանառության հարկի համակարգից հարկման ընդհանուր համակարգ անցնելու դեպ­քում, Օրենսգրքի 258-րդ հոդվածի 7-րդ մասի համաձայն, ծախսերի գծով չնվազեցված մասը համա­­պատասխանաբար առևտրական (առք ու վաճառքի) գործունեության մասով՝ 20-ապա­տիկի, արտադ­րական գործունեության մասով՝ 20-ապատիկի, հանրային սննդի ոլորտում իրա­կա­նաց­վող գործունեության մասով՝ 10-ապատիկի և այլ տեսակի գործունեության մասով՝ 15-ապա­տիկի չափով նվազեցվում է շրջանառության հարկի համակարգից հարկման ընդհանուր համա­կարգ անցնելու օրը ներառող հաշվետու ժամանակաշրջանի համախառն եկամտից::

1. Օրենսգրքի 267-րդ հոդվածի 5-րդ մասի՝
2. 1-ին կետում շահումով խաղերի բառերից հետո լրացնել (այդ թվում՝ ինտերնետ շահու­­մով խաղերի) բառերը, վիճակախաղերի բառից հետո լրացնել սաունաների, բաղնիքների և շոգե­բաղնիքների բառերը և «իրականացնողները» բառից հետո լրացնել «, աուդիտորական կազ­­մակերպությունները, առևտրական (առք ու վաճառքի) գործունեությամբ զբաղվող կազ­մա­կեր­պություններն ու անհատ ձեռնարկատերերը» բառերը.
3. 2-րդ կետը շարադրել հետևյալ խմբագրությամբ.

«2) խորհրդատվական, իրավաբանական, հաշվապահական, ինժե­ներական, գով­ազդա­­յին, դիզայ­­ներական, մարկետինգային, թարգմանչական, փորձա­գիտա­կան, փորձաքննական, բժշ­կա­­կան օգնության և սպասարկման, ատամնատեխնիկական, վար­սա­վիրա­կան, մարմնի խնամքի, ավտոմեքենաների տեխնիկական սպասարկման և նորոգման, միջնորդական այդ թվում՝ անշարժ գույքի առքու­վաճառքի և կամ վար­ձակալությամբ կամ անհատույց օգտա­գործ­ման տրամադրման ծառա­­յու­թյուններ մատու­ցողները, ծրագրային ապահովման մշակման, տեղե­կատվության մշակ­­ման (այդ թվում՝ տեղե­կատվության հավաքման ու ընդհանրացման) և փոխանց­ման (հաղորդ­­­ման), գիտա­հետա­զո­տական, փորձարարական-կոնստրուկտորական և փորձա­րա­րա­կան-տեխ­նոլո­գիա­կան (տեխ­նո­լոգիական) և շինարարական աշխատանքներ կատա­­րողները, ճարտա­րա­պե­տա­շի­նա­րա­րա­կան նախագծային փաստաթղթերի մշակման աշխա­­տանքներ իրա­կա­նաց­նողները, անշարժ գույքի գնահատման և չափագրման գոր­ծու­նեու­թյուն իրակա­նաց­նողները, Երևան քաղաքի վարչական սահ­ման­­նե­րում հանրային սննդի ոլոր­տում գոր­­ծու­նեու­թյուն իրակա­նաց­նող­ները (բացառությամբ Օրենս­­գրքի հավելված 3-ով նախա­տես­­ված՝ զբոսաշրջային տների միջո­ցով մատուցվող՝ հյուրա­նո­ցային ծառայությունների հետ անմի­ջա­կանորեն կապված՝ հանրային սննդի (նախաճաշ, ճաշ, ընթրիք) ոլորտի գործու­նեու­թյան), ինչպես նաև սույն ենթակետում նշված աշխատանքներին կամ ծառայություններին համա­նման այլ աշխատանքներ կատա­րող­ները կամ ծառայություններ մատուցողները.,

1. 3-րդ և 10-րդ կետերը ուժը կորցրած ճանաչել:
2. Օրենսգրքի 268-րդ հոդվածի 1-ին մասի 4-րդ կետը ուժը կորցրած ճանաչել:
3. **Եզրափակիչ մաս և անցումային դրույթներ**
4. Սույն օրենքն ուժի մեջ է 2025 թվականի հունվարի 1-ից, բացառությամբ սույն հոդվածի 2-րդ մասով սահմանված դեպքերի:
5. Սույն օրենքի 10-րդ և 11-րդ հոդվածներն ուժի մեջ են մտնում 2024 թվականի հոկտեմբերի 1-ից:
6. Սույն օրենքի կիրառության իմաստով՝ շրջանառության հարկի գումարից կարող են նվա­զեց­վել 2024 թվականի հոկտեմբերի 1-ից հետո կատարված՝ սույն օրենքով սահմանված ծախ­սերը: